[Da li možete uočiti kako bi se ovi naslovi mogli poboljšati?]
"Novi lek mogao bi da izleči rak".
"Aspirin možda smanjuje rizik od srčanog udara".
"Doručkovanje vam pomaže da izgubite težinu".
Naslovi kao ovi iz oblasti zdravstva preplavljuju vesti
često protivrečeći jedni drugima.
Kako možete shvatiti šta je istinska zdravstvena briga
ili zaista obećavajući lek,
i šta je manje konkluzivno?
U medicini,
često postoji odvojenost između novinskih naslova
i naučnog istraživanja koje pokrivaju.
To je tako zato što je naslov sastavljen da bi privukao pažnju -
najefektivniji je kada iskazuje veliku tvrdnju.
Nasuprot tome,
mnoga naučna istraživanja prave značajne rezultate
kada se fokusiraju na usko, specifično pitanje.
Najbolji način da se premosti ovaj jaz
je da se pogleda originalno istraživanje koje stoji iza naslova.
Mi smo osmislili pojednostavljen istraživački scenario
za svaki od ova tri naslova da bismo testirali vaše veštine.
Nastavite da gledate za objašnjenje prve studije;
onda pauzirajte kod naslova da biste shvatili grešku.
Pretpostavite da su uključene sve informacije da bi uočili grešku.
Počnimo sa ovim hipotetičnim scenariom:
studija koja koristi miševe za testiranje novog leka za rak.
Studija uključuje dve grupe miševa,
jednu koja dobija lek, drugu koja dobija placebo.
Na kraju istraživanja,
miševi koji su primali lek su izlečeni,
dok oni koji su primali placebo nisu.
Da li možete uočiti problem sa ovim naslovom:
"Studija pokazuje novi lek bi mogao izlečiti rak".
Pošto su subjekti istraživanja bili miševi,
ne možemo izvući zaključke o ljudskoj bolesti na osnovu ovog istraživanja.
U stvarnosti istraživanja o novim lekovima i terapijama se ne vrše na ljudima.
Ako su rani rezultati obećavajući,
klinička ispitivanja slede kako bi se odredilo da li deluju na ljudima.
Sada kada ste se zagrejali,
hajde da probamo malo teži primer:
studija o uticaju aspirina na rizik od srčanog udara.
Studija nasumično deli skup muškaraca u dve grupe.
Članovi jedne grupe dnevno uzimaju aspirin,
dok drugi dnevno uzimaju placebo.
Do kraja istraživanja,
kontrolna grupa je doživela znatno veći broj srčanih udara
od grupe koja je uzimala aspirin.
Na osnovu ove situacije, šta nije u redu sa naslovom:
"Aspirin možda smanjuje rizik od srčanog udara"
U ovom slučaju, studija ukazuje da aspirin smanjuje srčane udare kod muškaraca,
jer su svi učesnici bili muškarci.
Ali zaključak "aspirin umanjuje rizik srčanih udara" je previše širok;
ne možemo pretpostaviti da su rezultati za muškarce primenjivi i na ženama.
Studije često ograničavaju učesnike na osnovu geografskog položaja,
starosti, pola ili mnogih drugih faktora.
Pre nego što se ovi nalazi mogu generalizovati,
moraju se sprovesti slične studije na drugim grupama.
Ako naslov pravi opštu tvrdnju,
ono treba da uzima dokaze iz različitih istraživanja, ne samo od jedne studije.
Da li možete svoje veštine od prva dva pitanja dovesti na naredni nivo?
Probajte ovaj primer o uticaju doručkovanja na gubitak težine.
Istraživači regrutuju grupu ljudi koji su uvek preskakali doručak
i zamolili su ih da počnu svaki dan da jedu doručak.
U učesnike su uključeni muškarci i žene raznih uzrasta i životnih pozadina.
U toku perioda od godinu dana,
učesnici izgube u proseku oko 2 kilograma.
Dakle šta nije u redu sa naslovom:
"Doručkovanje vam pomaže da izgubite težinu"
Ljudi u istraživanju su počeli da doručkuju i izgubili su težinu -
ali mi ne znamo da li su izgubili težinu zato što su počeli da doručkuju;
možda su zbog praćenja njihove težine
bili inspirisani da promene svoje navike u ishrani na druge načine.
Da bismo odbacili mogućnost da je neki drugi faktor uticao na gubitak težine
morali bismo da uporedimo ove učesnike
sa grupom koja nije jela doručak pre studije
i nastavila da ga preskače u toku studije.
Jedan naslov zaista ne bi trebalo da trvdi da su rezultati ovog istraživanja
generalno primenjivi.
I ako bi sama studija dala takvu tvrdnju bez grupe za upoređivanje,
onda bi trebalo da sumnjate u njen kredibilitet.
Sada kada ste testirali vaše veštine za bitku
na ovim hipotetičkim studijama i naslovima
možete ih testirati na vestima iz pravog sveta.
Čak iako potpuni radovi nisu dostupni bez naknade,
često možete naći sažetke eksperimentalnih dizajna i rezultata
u besplatno dostupnim apstraktima
ili čak unutar tekstova novinskih članaka.
Individualne studije imaju rezultate
koji nužno ne odgovaraju primamljivom naslovu.
Veliki zaključci o pitanjima ljudskog zdravlja
zahtevaju mnogo nakupljenih dokaza u toku vremena.
Ali u međuvremenu,
mi možemo ostati informisani o nauci, time što ćemo čitati dalje od naslova.